section_heading: Recenzije
paragraph_text: Jason Anderson, glazbeni kritičar sa stranice AllMusic, dodijelio je albumu tri od pet zvjezdica te je izjavio: "Prikazujući ponekad otmjeni progresivni groove u stilu Rusha te mnoštvo svojih tradicionalnih tema pjesama o znanosti i književnosti, Bruce Dickinson zaslužuje visoku ocjenu za Skunkworks, četvrti samostalni uradak ovog bivšeg pjevača Iron Maidena. Ovo djelo iz 1996. godine signalizira Dickinsonov skroman pomak prema glazbi uglavnom u skladu s (ali još uvijek pomalo suzdržanoj u usporedbi) njegovim izvornim radom u Maidenima. Povremeno pretjerano ozbiljan, visokokonceptualni imidž nešto je što bi obožavatelji očekivali, ali otvorenu, manje metalnu izvedbu (koja je i dalje žestoka po bilo kojem standardu) nije kronološki ni im poznata ni bliska. Pjevaču su se na Skunkworksu pridružili gitarist Alex Dickson, bubnjar Alex Elena i basist Chris Dale. Među hvale vrijednim skladbama nalaze se "Solar Confinement", koja, iako je tekstualno mračna, sadrži odličan refren te "I Will Not Accept the Truth" koja podsjeća na Soundgarden. "Headswitch" je također poslastica, ovog puta zbog svog ažuriranog plesnog doživljaja u stilu Deep Purplea. Ova skladba usto sadrži i jedan od Dicksonovih najboljih gitarskih radova uopće. Godinu dana nakon Skunkworksa, Dickinsonu se pridružio bivši gitarist Maidena Adrian Smith te su se zajedno čvršće vratili klasičnoj formi. Mnogi se slažu da je period sa Smithom pjevačev najbolji, ali Skunkworks je i sam po sebi vrlo vrijedan, predskazujući ono što će u konačnici biti visoko cijenjeni stilistički preokret."<ref> Bruce Dickinson - Skunkworks na allmusic.com Pristupljeno 6. rujna 2017.